24PES-221

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:

2024ko apirilaren 11n egindako kontroleko osoko bilkuran, ahozko galdera bat egin nion Nafarroako Gobernuko Lurralde Kohesiorako Departamentuko kontseilariari (11-24/POR-00128), jakiteko ea asmorik ote zuen Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Foru Dekretua aldatzeko, egun landa eremuak dituen beharrizanei erantzun ahal izateko.

Bere erantzunean, Lurralde Kohesiorako Departamentuko kontseilariak aipatu zuen adituen mahai bat ari dela arau horren aldaketaz hausnartzen.

Horregatik guztiagatik, honako galdera hauek egiten ditut, idatziz erantzuteko:

1. Nork osatzen du kontseilariak aipatutako adituen mahai hori?

2 Zer egin du orain arte eta zertan da adituen mahai horren lana?

3 Zer denbora-aurreikuspen darabil adituen mahai horrek?

Iruñean, 2024ko apirilaren 30ean

Foru parlamentaria: Mikel Zabaleta Aramendia